**Χαρακτήρας γραμμών**

Ευθεία γραμμή

Η οριζόντια ηρεμεί

Η κάθετη στέκεται

Η διαγώνια γέρνει

Αν αυτές οι γραμμές αποτελούσαν τον άξονα του ανθρώπινου σώματος θα μπορούσαμε να πούμε πως στον οριζόντιο άξονα ο άνθρωπος ξεκουράζεται, στον κάθετο είναι όρθιος, στον διαγώνιο γέρνει. Για να βρει την ισορροπία του πρέπει να κινήσει το ένα πόδι και να επαναφέρει τον κάθετο άξονα.

Καμπύλη γραμμή

Η καμπύλη είναι μία γραμμή που πάλλεται, κινείται

Η κίνηση της εξαρτάται από τον βαθμό αύξησης της καμπύλης

Ας υποθέσουμε ότι οι παραπάνω γραμμές δεν είναι αφηρημένες αλλά η επιφάνεια της θάλασσας στην οποία πλέει ένα καραβάκι. Στην πρώτη γραμμή το ταξίδι θα είναι ωραίο. Στη δεύτερη η κατάσταση θα είναι πολύ δύσκολη, αλλά στην τρίτη η εξέλιξη θα είναι τραγική.

Το καράβι που μας δίνει την εντύπωση ότι κινδυνεύει περισσότερο είναι αυτό που στηρίζεται στον διαγώνιο άξονα.

Τεθλασμένη

Η τεθλασμένη γραμμή είναι έντονα κινητική και αιχμηρή. Η έντασή της καθορίζεται από την οξύτητα των γωνιών της.

Τετράγωνο

Το τετράγωνο όταν στηρίζεται στην πλευρά του δίνει εντύπωση σταθερότητας. Αν στηριχθεί στην γωνία της ισορροπεί. Αν στηρίζεται στη γωνία του αλλά δεν ακολουθεί τον κάθετο άξονα δίνει την εντύπωση ότι γέρνει.

Τρίγωνο

Το τρίγωνο είναι σχήμα με έντονη κίνηση. Η ένταση της κίνησής του καθορίζεται από την οριζόντια ή διαγώνια τοποθέτησή του και από την οξύτητα των γωνιών του.

Αν περιγράφοντας τα παρακάτω σχήματα λέγαμε πως είναι λευκά τρίγωνα, δηλαδή αναφέραμε το σχήμα και το χρώμα τους, θα δίναμε μια ελλιπής περιγραφή.

Τα ένα τρίγωνο δίνει την εντύπωση ότι ανεβαίνει ενώ το άλλο ότι κατεβαίνει και αυτό είναι το βασικό χαρακτηριστικό τους.

Τα τρίγωνα υποδηλώνουν κατεύθυνση, η οποία καθορίζεται από την κατεύθυνση της μικρότερης οξείας γωνίας.

Κύκλος

Ο τρόπος που αντιλαμβανόμαστε τον κύκλο εξαρτάται από τη θέση του στον χώρο.

Ακόμα και αν ο χώρος που παρατηρούμε καταλαμβάνεται από αφηρημένα σχήματα, δηλαδή δεν αναπαριστούν την πραγματικότητα, εμείς τον αντιλαμβανόμαστε σύμφωνα με τον τρόπο που βιώνουμε την πραγματικότητα. Τα σχήματα που βρίσκονται χαμηλά στον χώρο μας μεταφέρουν την εντύπωση ότι πατάνε και είναι στέρεα, ενώ τα σχήματα που βρίσκονται ψηλά μας μεταφέρουν την εντύπωση ότι πετάνε.

Επίσης ένας κύκλος όταν ακουμπά σε οριζόντια γραμμή στέκεται, ενώ όταν ακουμπά σε διαγώνια δίνει την εντύπωση της κίνησης.

Το παραπάνω σχέδιο είναι αφηρημένο, δηλαδή έχουν χρησιμοποιηθεί καθαρά γεωμετρικά σχήματα που δεν περιγράφουν στοιχεία της πραγματικότητας. Αν μας ζητούσαν να περιγράψουμε μια ιστορία αυτού που βλέπουμε θα λέγαμε ότι παρατηρούμε την επίθεση των τριγώνων που πέφτουν από ψηλά σε ένα ακίνητο κύκλο.